Bilanțul deceselor în urma incendiilor din Los Angeles este tot mai mare. Coșmarul nu s-a încheiat
Numărul de decese provocate de incendiile din Eaton și Palisades, în zona Los Angeles, a ajuns la 16, a anunțat sâmbătă Biroul de Medicină Legală al comitatului Los Angeles, conform CNN. În același timp, unele dintre ordinele de evacuare emise pentru incendiul din Eaton au fost anulate, însă în Palisades pompierii se confruntă cu terenul dificil în eforturile lor de a stinge flăcările. Avertizarea legată de fum a fost extinsă în comitatul Los Angeles până duminică seara.